Strjitte fan Malakka

De Strjitte (fan) Malakka is in seestrjitte mei in lingte fan sa'n 930 km en in breedte fan 38 oant 393 km tusken it eilân Sumatra en it skiereilân Malakka.

 Ekonomysk belang 
Ekonomysk besjoen, is de Strjitte Malakka ien fan meast wichtige skipfeartsrûtes yn de wrâld. It is de belangrykste seewei tusken de Yndyske Oseaan en de Stille Oseaan, dêr't de foarneamste Aziatyske ekonomyen sa as Yndia, Sjina, Japan, Súd-Korea en Taiwan troch mei elkoar ferbûn wurde. Der komme goed 50.000 skippen yn it jier troch de strjitte,World Oil Transit Chokepoints, Energy Information Administration, US Department of Energy dêr't likernôch in fearnspart fan hannelsgoed yn de wrâld mei ferfierd wurdt, oalje, Sineeske konsumpsjeegoederen en Yndonezyske kofje.
Likernôch in fjirde part fan alle oalje dy't oer see ferfierd wurdt, komt troch de seestrjitte, meast út it Heine Easten wei nei de Aziatyske merken.

De maksimale ôfmjitting fan skippen dy't troch it kanaal kinne, wurdt oantsjut mei de Malaccamax-noarm http://nl.wikipedia.org/wiki/Geschiedenis_van_de_olietanker#Ontwikkelingen_sinds_1954. De strjitte is mar sa'n 25 meter djip, dat de grutste oaljetankers kinne der net troch. Sa'n te grut skip kin ek de Strjitte Lombok, Strjitte Makassar, Sibutu-passaazje of Strjitte Mindoro brûke. By Phillipskanaal tichtby Singapore, is de Strjitte fan Mallaka mar 2,8 km breed, sadat it ien fan de meast drokke skipfeartrûtes fan de wrâld is.World Oil Transit Chokepoints

Kategory:Seestrjitte fan de Grutte Oseaan
Kategory:Seestrjitte yn Yndoneezje
Kategory:Seestrjitte yn Maleizje
Kategory:Wetter yn Singapoer
Kategory:Sumatra